Vrbanus Papa V. Quod Abbas Cluniacensis potest conferre primam tonsuram Clericalem in Monasterio, Prioratibus  Ecclesiis, siue locis immediate eidem subiectis infra metas exemptionis scholaribus, qui de dictis locis fuerint oriundi. Item Bulla eiusdem, per quam reduxit taxationem decimæ ad medietatem; Statuendo quod huiusmodi medietas pro integra decima habeatur,  nominetur. Ita quod quandocumque continget imponi decimam pro Camera Apostolica, quod Ecclesiastici secundum decimam sic reductam, vel vltra non possunt arctari, vel compelli. Ista Bulla remansit Auinione, Anno Domini 1412. de tempore domni Raymundi; per domnum Robertum de Furno. Item Ordinatio eiusdem, quod quæcumque Officia claustri Cluniacensis non cadunt in gratiis impetrantium, nisi expressa mentio in ipsis fiat de præsenti indulto. Item Priuilegium eiusdem, Quod domnus Abbas Cluniacensis potest dare XL. dies Indulgentiæ quando profert verbum Dei, vel facit ante se proferri in Missarum solemniis.